નવી દિલ્હી, 16 ઓગષ્ટ: રાષ્ટ્રીય રાજધાની દિલ્હીમાં શુક્રવારે સવારે ભારે વરસાદ વરસ્યો છે અને ન્યૂનતમ તાપમાન સામાન્ય કરતાં એક ડિગ્રી ઓછું 24.5 ડિગ્રી સેલ્સિયસ નોંધવામાં આવ્યું છે. હવામાન વિભાગના જણાવ્યા અનુસાર શનિવાર સવાર સુધી વરસાદ વરસશે તેવી સંભાવના વ્યક્ત કરી છે. અહીં સવારે આઠ વાગ્યાથી વરસાદ શરૂ થયો હતો. મુખ્ય માર્ગો પર પાણી ભરાઇ જવાથી અને ટ્રાફિકજામની સમસ્યા સર્જાતા કોલેજ અને ઓફિસ જઇ રહેલા મુસાફરો અટવાઇ ગયા હતા. એક ટ્રાફિક પોલીસે જણાવ્યું હતું કે પાણી નિકાસના નાળા જામ થઇ જતાં કેટલાક સ્થળોએ ટ્રાફિકજામની સમસ્યા સર્જાઇ હતી. દક્ષિણી દિલ્હીના નિજામુદ્દીન, ગ્રેટર કૈલાશ 1 અને સફરદરજંગમાં ટ્રાફિક ધીમી ગતિએ છે.